REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/185-18

19. jul 2018. godine

B e o g r a d

ZAPISNIK

SA 53. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 19. JULA 2018. GODINE

Sednica je počela u 17,15 časova.

 Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Branimir Jovanović, Dušica Stojković, Marko Zeljug, Đorđe Milićević i Momo Čolaković.

Sednici je prisustvovala i Dragana Barišić, zamenik Katarine Rakić, člana Odbora.

Sednici nisu prisustvovali članovi Odbora: Katarina Rakić, Veroljub Matić, Vojislav Šešelj, Nemanja Šarović, Branka Stamenković, Goran Ćirić, Petar Petrović, Nenad Konstantinović i Nenad Čanak.

Predsednik Odbora je obrazložio da je sednicu sazvao u roku kraćem od roka predviđenog članom 72. stav 2. Poslovnika Narodne skupštine zbog potrebe da Odbor izvrši popunu upražnjenog poslaničkog mesta.

 Na predlog predsednika, Odbor je jednoglasno utvrdio sledeći

D n e v n i r e d:

1. Razmatranje Odluke Republičke izborne komisije 02 Broj: 013-67/18 od 19. jula 2018. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini (03 Broj: 013-2547/18);
2. Usmeravanje sredstava iz Fonda solidarnosti Narodne skupštine.

**Prva tačka dnevnog reda**: Razmatranje Odluke Republičke izborne komisije 02 Broj: 013-67/18 od 19. jula 2018. godine, o dodeli mandata narodnog poslanika radi popune upražnjenog poslaničkog mesta u Narodnoj skupštini (03 Broj: 013-2547/18)

Predsednik Odbora je upoznao članove i zamenike članova Odbora sa sadržinom Odluke Republičke izborne komisije o dodeli mandata narodnog poslanika radi popune upražnjenog poslaničkog mesta u Narodnoj skupštini i uverenja o izboru narodnog poslanika Slavice Živković, izabrane sa Izborne liste ALEKSANDAR VUČIĆ - SRBIJA POBEĐUJE.

 Diskusije nije bilo.

 Na predlog predsednika, Odbor je jednoglasno usvojio i Narodnoj skupštini podneo sledeći

I Z V E Š T A J

Odbor je konstatovao da je prestankom mandata narodnom poslaniku Mehu Omeroviću, izabranom sa Izborne liste ALEKSANDAR VUČIĆ - SRBIJA POBEĐUJE, ostalo upražnjeno poslaničko mesto u Narodnoj skupštini, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenje o izboru narodnog poslanika Slavice Živković, izabrane sa Izborne liste ALEKSANDAR VUČIĆ - SRBIJA POBEĐUJE i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

Odbor predlaže da Narodna skupština odmah po prijemu ovog izveštaja, konstatuje potvrđivanje mandata novoizabranom narodnom poslaniku Slavici Živković.

Za izvestioca Odbora na sednici Narodne skupštine određen je dr Aleksandar Martinović, predsednik Odbora.

 **Druga tačka dnevnog reda**: Usmeravanje sredstava iz Fonda solidarnosti Narodne skupštine.

Predsednik Odbora je informisao članove i zamenike članova Odbora da je prema Izvodu broj 8 koje je dostavilao Odeljenja za budžetske, finansijsko-računovodstvene poslove javnih nabavki na dan 18. jul 2018. godine u Fondu solidarnosti Narodne raspoloživo 381.442,86 dinara. S tim u vezi predložio je da se jedna polovina navedenog iznosa usmeri u Budžetski fond za lečenje oboljenja, stanja ili povreda koje se ne mogu uspešno lečiti u Republici Srbiji, a druga polovina navedenog iznosa usmeri „Eparhiji raško-prizrenskoj“, Manastiru Gračanica kao pomoć Narodnim kuhinjama na Kosovu i Metohiji.

Diskusije nije bilo.

Na predlog predsednika, Odbor je jednoglasno odlučio da se iznos od 190.721,43 dinara uplati u korist Budžetskog fonda za lečenje oboljenja, stanja ili povreda koje se ne mogu uspešno lečiti u Republici Srbiji, a iznos od 190.721,43 dinara, u korist „Eparhija raško-prizrenska“, Manastir Gračanica, 38205 Gračanica, sa naznakom: „Pomoć za Narodne kuhinje“.

\* \* \*

Sednica je završena u 17,25 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović